गौरतलब है कि कर्नाटक में बीजेपी और कांग्रेस-जेडीएस गंठबंधन ने आनन-फानन में सरकार बनाने का दावा पेश किया है। बीजेपी कर्नाटक में सबसे बड़ी पार्टी के रूप में ऊभरी है, लेकिन 224 सदस्यीय विधानसभा में बहुमत के आंकड़े दूर है। बुधवार को कांग्रेस और जेडीएस के नेताओं ने राज्यपाल वजुभाई वाला से मुलाकात की। जेडीएस और कांग्रेस ने राज्यपाल को 117 विधायकों के समर्थन का पत्र सौंपा है। इसमें 78 कांग्रेस, 37 जेडीएस, एक बसपा और एक निर्दलीय विधायक के हस्ताक्षर हैं।